**Molėtų rajono savivaldybės taryba**

**SPRENDIMAS**

**Dėl PASKOLOS ĖMIMO**

2020 m. gegužės    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 2 dalies 28 punktu, Lietuvos Respublikos biudžeto sandaros įstatymo 10 straipsnio 1 dalies 1 punktu ir Lietuvos Respublikos 2019 metų valstybės biudžeto ir savivaldybių biudžetų finansinių rodiklių patvirtinimo įstatymo 12 straipsnio 1 dalies 1 punktu, Savivaldybių skolinimosi taisyklėmis, patvirtintomis Lietuvos Respublikos Vyriausybės 2004 m. kovo 26 d. nutarimu Nr. 345 ,,Dėl Savivaldybių skolinimosi taisyklių patvirtinimo“, ir atsižvelgdama į savivaldybės kontrolieriaus 2020 m. gegužės 15 d. išvadą Nr. KI-1 ,,Dėl Molėtų rajono savivaldybės skolinimosi galimybių“,

Molėtų rajono savivaldybės taryba n u s p r e n d ž i a:

1. Imti 550 000 (penkių šimtų penkiasdešimt tūkstančių) eurų paskolą 10 metų iš palankiausias sąlygas pasiūliusios kredito įstaigos.

2. Naudoti paskolos lėšas (550000 eurų) 2020 metų paskolų dalies sumoms, paimtoms investiciniams projektams finansuoti, grąžinti.

3. Įpareigoti Savivaldybės administraciją organizuoti paskolos pirkimo procedūras teisės aktų nustatyta tvarka.

4. Įgalioti Savivaldybės administracijos direktorių su konkursą laimėjusia kredito  įstaiga pasirašyti paskolos pirkimo sutartį, jos papildymus, pakeitimus, kitus su paskolos pirkimu susijusius dokumentus.

5. Užtikrinti, kad 1 punkte nurodyta paskola bus grąžinama ir su paskola susijusios įmokos, mokamos iš Savivaldybės biudžeto lėšų.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras